open-index/open-wikipedia-markdown huggingface dataset:
Induktansie

**Induktansie** (of **elektriese induktansie**) is 'n maatstaf van die hoeveelheid magnetiese vloed wat deur 'n elektriese stroom opgewek word. Die term is deur Oliver Heaviside in Februarie 1886 geskep. Die SI-eenheid van induktansie is henry (simbool: H), in eerbewys aan Joseph Henry. Die simbool *L* word vir induktansie gebruik.

Induktansie het die volgende verhouding:
:L= \frac{\Phi}{i}
waar
:*L* die induktansie in henry is,
:*i* die stroom in ampère is,
:*Φ* die magnetiese vloed in weber is.

Streng gesproke is hierdie vergelyking slegs vir *self-induktansie* geldig aangesien die magnetiese veld deur dieselfde geleier geskep word wat die stroom dra.

Wanneer 'n geleier in 'n spoel met N draaie gewind word om dieselfde as (om 'n *solenoïed* te vorm) sal die stroom wat benodig word om die magnetiese vloed te produseer met 'n faktor N verminder in vergelyking met 'n enkel winding. Dus is die induktansie van 'n spoel met N windings:

:L= \frac{\lambda}{i} = N\frac{\Phi}{i}
waar
:*L* die induktansie in henry is,
:*i* die stroom in ampère is,
:\lambda die vloed koppeling is.

## Sien ook 
* Induktor
* Transformator

## Voetskrif 
:''Hierdie artikel is 'n gedeeltelike vertaling van die Engelse Wikipedia artikel :en:Inductance.*

## Bronne 
* 
* 
* 
* 
* Küpfmüller K., *Einführung in die theoretische Elektrotechnik,* Springer-Verlag, 1959.
* Heaviside O., *Electrical Papers.'' Vol.1. – L.; N.Y.: Macmillan, 1892, p. 429-560.
Reaktansie

In die analise van wisselstroom elektriese stroombane (soos byvoorbeeld 'n RLC series stroombaan), is reaktansie die imaginêre deel van die impedansie, wat veroorsaak word deur die teenwoordigheid van 'n induktor of kapasitor in die stroombaan. Reaktansie veroorsaak 'n fase skuif tussen die elektriese stroom en spanning in die stroombaan. Reaktansie word deur die simbool *X* voorgestel en word in ohm gemeet.

* Wanneer *X* > 0, word die reaktansie *induktiewe reaktansie* genoem,
* Wanneer *X* = 0, is die stroombaan 'n suiwer weerstandskring, daar is dus geen reaktansie,
* Wanneer *X* Z = R + j X \,

waar
:*Z* die impedansie in ohm is,
:*R* die weerstand in ohm is,
:*X* die reaktansie in ohm is, en
: *j* die imaginêre eenheid \sqrt{-1} is.

Die grootheid van impedansie word bereken as:

:\left | Z \right | = \sqrt {R^2 + X^2} \,

In suiwer induktiewe en kapasitiewe stroombane, vereenvoudig die grootheid van die impedansie na die reaktansie.

## Induktiewe reaktansie 
**Induktiewe reaktansie ** (simbool: *XL*) word veroorsaak deur die elektromotoriese krag wat die stroom deur die geleier teenstaan. Die elektromotoriese krag word veroorsaak deur die magnetiese veld wat deur 'n wisselende stroom geïnduseer word. Die grote van die induktiewe reaktansie is direk eweredig aan die tempo van verandering (frekwensie) van die wisselende stroom. Die induktiewe reaktansie veroorsaak ook 'n fase skuif tussen die stroom en spanning in die stroombaan. Die stroom sal die spanning voorloop.

Induktiewe reaktansie word bereken deur

:X_L = \omega L = 2\pi f L \,\!

waar
:*XL* die inductive reactance in ohm is,
:\omega die hoekfrekwensie in radiale per sekonde is,
:*f* die frekwensie in hertz is,
:*L* die induktansie in henry is.

## Kapasietiewe reaktansie 
**Kapasietiewe reaktansie** (simbool: *XC*) word veroorsaak deur dat elektrone nie deur 'n kapasitor kan vloei nie, maar 'n wisselende stroom kan wel en hoe hoër die frekwensie hoe beter. Die kapasietiewe reaktansie veroorsaak ook 'n fase skuif tussen die stroom en spanning in die stroombaan. Die stroom sal die spanning naloop.

Induktiewe reaktansie word bereken deur

:X_C = -\frac {1} {\omega C} =  -\frac {1} {2\pi f C} \,

waar
:*XC* die kapasitiewe reaktansie in ohm is,
:\omega die hoekfrekwensie in radiale per sekonde is,
:*f* die frekwensie in hertz is, en
:*C* die kapasitansie in farad is.

## Verwysings 
* Hierdie artikel is uit die Engelse Wikipedia vertaal.
David Pieter de Villiers Graaff

Sir **David Pieter de Villiers Graaff** was 'n Suid-Afrikaanse nyweraar en kabinetsminister en die vader van sir David De Villiers Graaff, leier van die Verenigde Party van 1956 tot 1977 en grootvader van sir David Graaff, Volksraadslid vir Wynberg van 1987 tot 1989.

[duimnael|links|David Graaff tydens sy ampstermyn as [Kaapstad se burgemeester 1891/1892]]
[duimnael|links|Die [Kabinette van Louis Botha|eerste kabinet van die Unie van Suid-Afrika in 1910 onder leierskap van eerste minister Louis Botha.
Agter: J.B.M. Hertzog, Henry Burton, F.R. Moor, C. O'Grady Gubbins, Jan Smuts, H.C. Hull, F.S. Malan, David Graaff
Voor: J.W. Sauer, Louis Botha, Abraham Fischer]]
Graaff is in 1859 op Villiersdorp in die Wes-Kaap gebore, waar die plaaslike laer- en hoërskool later jare na hom genoem is, naamlik die Hoërskool De Villiers Graaff. Met die afsterwe van sy vader is hy in diens geneem deur sy oom, J. Anthony Combrinck, 'n vooraanstaande Kaapse slagter en word op vroeë ouderdom 'n bestuurder.

Toe Combrinck tot die politiek toetree, het Graaff en sy broer, sir Jacobus Arnoldus Graaff, die onderneming opgebou en die eerste moderne koelinstallasie in Suid-Afrika bekend gestel. Die onderneming het die "Imperial Cold Storage and Supply Company" geword, wat uiteindelik die ondersteuning van Cecil John Rhodes en Samuel Marks gekry het.

Graaff was 'n gesiene plaaslike politikus, stadsraadslid van 1882 en burgemeester van Kaapstad van 1891 tot 1892. Hy skenk die burgemeestersketting aan die stad wat vandag nog gebruik word. Gedurende hierdie tydperk rig hy die eerste elektriese beligtingstelsel op met die opening in 1904 van die Graaff Electric Lighting Works. Hy was 'n groot ondersteuner van die Afrikanerbond en is as sulks verkies tot die Kaapse Wetgewende Vergadering (1891 - 1897) en van 1908 tot 1910 dien hy minister sonder portefeulje in die kabinet van John X. Merriman. In 1911 verleen die Britse koning aan hom die titel baronet en die reg om as "sir" bekend te staan.

Ná Uniewording word hy in die eerste algemene verkiesing in 1910 onbestrede verkies as Volksraadslid vir die kiesafdeling Namakwaland, maar in 1915 staan die Nasionale Party se A.H. Stander en die onafhanklike J. Studer teen hom. Graaff behaal 'n meerderheid van 432 stemme bo Stander. Hy bly LV tot 6 Februarie 1920.

Graaff was minister van openbare werke, pos en telegraafwese, toe minister sonder portefeulje van 1912 tot 1913 en minister van finansies van 1915 tot 1916. Hy het ook in 1914 in Londen as Hoëkommissaris waargeneem. Hy is op 13 April 1931 in Milnerton naby Kaapstad oorlede, en sy seun De Villiers Graaff het sy titel geërf.

## Bronne 
* Eric Rosenthal, *Encyclopaedia of Southern Africa*, Juta and Company Limited, Kaapstad en Johannesburg, 1978.

## Eksterne skakels
Apertium

**Apertium** is vrye sagteware wat outomatiese vertaling kan doen en word onder terme van die GNU GPL lisensie versprei. Die Spaanse en Katalaanse regerings finansier die Universiteit van Alacant om aan die projek te werk.

Apertium het ontstaan as een van die masjienvertaalenjins in die projek OpenTrad en is oorspronklik ontwerp om tussen nou verwante tale te vertaal. Die sagteware is daarna uitgebrei en kan tans ook tussen meer diverse taalpare vertaal. 'n Nuwe vertaalstelsel kan geskep word deur slegs die taalkundige data (woordeboeke en reëls) te definieer. 

## Taalpare 
Die onderstaande tabel verteenwoordig 'n lys van huidige stabiele taalpare.

## Eksterne skakels 
*Apertium se Afrikaanse Tuisblad
*Apertium web demonstrasies 
*Apertium Wiki 
*Die OpenTrad Projek
Afrikanerbond (vereniging)

: ''Die artikel handel oor die Afrikanerbond. Vir sy vroeëre inkarnasie, sien Afrikaner Broederbond. Vir die politieke party wat in 1881 deur S.J. du Toit gestig is, see Afrikanerbond (party).

Die **Afrikanerbond** is in 1994 gestig nadat die organisasie se voorganger, die Afrikaner Broederbond ontbind is. Alhoewel hulle hulle hoofkantoor in Aucklandpark, Johannesburg behou het, is lidmaatskap oop vir enige persoon oor die ouderdom van 18 wat hulle met die Afrikanergemeenskap identifiseer. Aansoeke word eers gekeur voordat lidmaatskap toegeken word. Die bestaan van die organisasie is nie meer in geheimhouding gehul nie, en hulle het nou selfs 'n publieke webwerf. 

## Verwysings 
## Eksterne skakels 
* Die Afrikanerbond se amptelike webwerf
Isfara

**Isfara** is 'n stad in die Sughd-provinsie in noordelike Tadjikistan. Dit het 'n bevolking van omtrent 40&nbsp;600. Isfara is die hoofstad van die Isfara-distrik.

## Geskiedenis 
Isfara is een van die oudste stede in Sentraal-Asië en het oorspronklik bekend gestaan as Asbara. Vroeër was dit 'n belangrike tussenstop op die noordelike tak van die bekende Groot Syroete, wat van Samarkand na Khojand en Isfara en van hier oor die berge na Kasjgar, Indië en Afghanistan geloop het. Isfara beskik met die Hazrati Shoh-praalgraf, wat uit hout vervaardig is, oor 'n unieke kunshistoriese erfenis uit hierdie periode.

In die 11de en 12de eeu het die stad ook 'n ekonomiese opswaai beleef. Baboer (1482-1530) het van Isfara een van die belangrikste stede in die gebied gemaak. Die stad se indrukwekkende groot historiese geboue soos byvoorbeeld moskees is in die 16de eeu opgerig. In die 17de eeu het Isfara onder die heerskappy van die Kokand-khanaat gekom.

## Mense 
Die bevolking van Isfara is merendeels Tadjik.

## Ekonomie 
Sowat twintig nywerhede vervaardig elektriese, chemiese en metallurgiese produkte, boumateriale, voedsel- en ander produkte. Isfara staan daarnaas bekend vir sy appelkoostuine.
Wrigley Building

duimnael|Die Wrigley Building met een van die deurgange

Die **Wrigley Building** is 'n wolkekrabber in Chicago se North Michigan Avenue, net teenoor die Tribune Tower, wat as hoofkwartier van die kougomvervaardiger Wm. Wrigley Jr. Company gebou is.

Toe die bouterrein vir die Wrigley-gebou in 1920 voorberei is, is daar nog geen groot kantoorgeboue noord van die Chicagorivier opgerig nie. Die Michigan-Avenue-brug, wat die rivier net suid van die Wrigley Building oorspan, was nog in aanbou. Die kougom-magnaat William Wrigley jr. het die perseel vir sy nuwe hoofkwartier self gekies. Die wolkekrabber is deur Graham, Anderson, Probst & White Argitekte ontwerp as 'n moderne weergawe van die Katedraal van Sevilla (Spanje) se Giralda-toring, wat met stylelemente van die Franse Renaissance gekombineer is.

Die Suidtoring is in April 1921, die Noordtoring in Mei 1924 voltooi. Deurgange tussen die torings is in die grond- en die derde verdieping gebou. 'n Derde deurgang is in 1931 in die 14de verdieping aangelê om die kantore van 'n bank met mekaar te verbind.

Die twee torings het verskillende hoogtes - die Suidtoring het 30 en die Noordtoring 21 verdiepings. Die Suidtoring is daarnaas van 'n klok voorsien, waarvan die vier wyserplate, wat elk 'n deursnee van byna 6&nbsp;m het, in al vier rigtings wys. Danksy die terracotta-verkleding pronk die fasades met 'n elegante spierwit voorkoms. Die hele gebou word af en toe per hand afgewas om die terracotta se glans te bewaar. Snags word die wolkekrabber met 'n vloedlig verlig.

Die Wrigley Building was die eerste gebou in Chicago met lugreëling. Besoekers, wat die gebou deur die middelste ingang betree, bereik 'n afgeslote park, wat 'n pragtige uitsig oor die Chicagorivier bied. Teen die voet van die Suidtoring lê 'n traphuis, wat benede na die rivier lei. Toeriste kan van hier plesierbootritte op die Chicagorivier en die Michiganmeer onderneem.

## Eksterne skakels
Kamof Ka-50

Die **Kamof Ka-50** (Russies: Чёрная Акула, Afrikaans: *Swartfinhaai*) is 'n gepantserde Russiese enkelsitplekaanvalshelikopter. Die helikopter is sedert die laat 1980's ontwikkel en is in 1995 deur die Russiese weermag in diens geneem. By NAVO staan die helikopter bekend onder die naam Hokum A maar die amptelike naam is 'Чёрная Акула' (Die Swartfinhaai).

Die Ka-50 is weens die ineenstorting van die Sowjetunie nooit op groot skaal geproduseer nie en daar was tot en met 2006 slegs 16 produksiemodelle gebou.

## Feite 
Die Ka-50 is die enigste enkelsitplekaanvalshelikopter, en ook die enigste met 'n uitskietstoel en uitskietbare rotorlemme.

## Wapens 
'n Groot hoeveelheid wapentuig kan op dié helikopter gemonteer word. Dit beskik ook oor 'n spesiale kompartement waarin 'n gewonde soldaat aan boord geneem kan word of ekstra wapentuig gemonteer kan word.  Die hoofbewapening van die helikopter is 12 lasergeleide VIKhR anti-tenkmissiele met 'n maksimum reiksafstand van 8&nbsp;km.
Die laser is klaarblyklik geheel en al bestand teen fopteikens, en die vuurbeheerstelsel kan vier Swart Finhaaie met gemak koördineer om sodoende taktiese inligting te deel.

Ten spyte daarvan dat die helikopter geen stertrotor het nie en dat die helmgemonteerde kanonbeheer staties is, kan die hele helikopter vinniger as die Ah-64D Apache se statiese kanon gedraai word.

## In diens van 
* [links|duimnael|Kajuit-uitsig van 'n Ka-52 tydens die [Slag van die Antonof-lughawe.]]Russiese Federasie het 127 Ka-52 helikopters in 2020 gehad.

## Nabootser 
Die Ka-50 word lewensgetrou nageboots in 'n vliegnabootser Digital Combat Simulator wat ontwikkel is deur Eagle Dynamics, Moskou.

## Verwysings 
## Eksterne skakels 
*  Ka-50 vliegnabootser
Boland

: *Vir **Boland**, die rugbyspan, sien Boland (rugbyspan).*
duimnael|300px|Uitsig oor die Boland vanuit die ruimte, met die Franschhoekvallei in die beeldmidde
duimnael|300px|Gebied 4 is die Boland Bergkompleks.
duimnael|300px|Duiwelspiek vanaf Tafelberg, met 'n uitsig oor die Boland. In die agtergrond is Tierberg, Perdeberg en Kasteelberg.
Die **Boland** is die gebied van die Berg- en Breederiviervallei wat strek van Stellenbosch, Franschhoek en Worcester tot by Tulbagh in die noorde van die Wes-Kaap. Die gebied het oorspronklik as "Bovenland" bekend gestaan om dit van die res van die land te onderskei, wat as die "Onderveld" bekend gestaan het. Dit word soms ook die Kaapse Wynland genoem, omdat dit die primêre streek vir die verbouing van Wes-Kaapse wyne is.

Die streek sluit die hele Suidwes-Kaap in, met die uitsondering van Kaapstad. Dit word oor die algemeen geag as die gebied tussen die mond van die Bergrivier en Swellendam, hoewel 'n meer akkurate beskrywing sou wees die dorpe Wellington, die Paarl, Franschhoek, Stellenbosch, Somerset-Wes, Strand en Gordonsbaai.

Op sportgebied, weer, is die Boland alle gebiede in die Wes-Kaap wat nie deur die Westelike Provinsie en die Suidwestelike Distrikte (S.W.D.) beslaan word nie. Dit is onder andere die tuiste van die Boland Kavaliers en die Bolandse Krieketspan.

## Sien ook 
* Lys van streeksname in Suid-Afrika

## Bibliografie
*Andrag, Rudolf en Theuns van Rensburg: Berge van die Boland. In: Omgewing RSA. Department van Omgewingsake.  Deel 12, nr. 5, Mei 1985
*Jansen, J.P.: Die Boland. In: Ons Land. 'n Reeks van 65 praatjies uitgesaai in die Afrikaanse diens van die Suid-Afrikaanse Uitsaaikorporasie van 1 September tot 16 November 1967.

## Verwysings
VfB Pößneck

[duimnael|regs| Die *Sportpark an der Warte*, [Pößneck]]
**VfB Pößneck** is 'n Duitse sokkerklub uit Pößneck in die deelstaat Thuringen. 

Die klub is op 2 Augustus 1909 gestig as die *Verein für Bewegungsspiele 1909 Pößneck e.V.*  Na die Tweede Wêreldoorlog is die klub deur die Geallieerdes ontbind en dit is eers weer in 1950 herstig. Vanaf 1950 tot 1980 was die klub se naam *BSG Fortschritt Pößneck* en tussen 1980 en 1990 *BSG Rotasym Pößneck*. Na die Duitse hereniging het die klub in 1990 met *BSG Rotation* saamgesmelt om *Sportgeminschaft Pößneck* te vorm. Die klub is in 1991 herdoop na *SV WSD Pößneck* en in Mei 1994 het die klub sy oorspronklike naam weer teruggeneem.

Die klub se tuisveld is die *Sportpark an der Warte* in Pößneck, wat op 17 Mei 1925 ingewy is.

## Onlangse ligaposisionering 
## Eksterne skakels 
* Amptelike klubblad 
*Abseits Guide to German Soccer
Gottlieb Wilhelm Anthonie van der Lingen

links|200px|duimnael|Ds. Van der Lingen se grafsteen voor die Strooidakkerk in die Paarl.

**Gottlieb Wilhelm Anthonie van der Lingen** (29 Mei 1804 in Kaapstad – 7 November 1869 in die Paarl) was die stigter van die beroemde Paarl Gimnasium.

Hy vertrek in 1818 saam met sy broer Juan Anthonie Pienaar en sy ouers na Nederland waar hy in 1822 student word in die lettere en filosofie aan die Universiteit van Utrecht. 

In 1831 keer hy na Suid-Afrika terug en word in die Paarl deur ds. Abraham Faure as leraar van die Strooidakkerk bevestig. Nege jaar later moet hy sy werk om gesondheidsredes tydelik staak, maar keer weer later terug. In 1842 verwerf hy bekendheid met sy preke oor die profesieë en publiseer *Aanwijsingen betreffende de Afkomst en Bestemming van sommige Noordsche Volken*.

Hy het hom in 1849 beywer vir die oprigting van 'n kerklike nuusblad in Nederlands, as gevolg waarvan *De Gereformeerde Kerkbode* tot stand kom. Hy het hom ook beywer vir die oprigting van 'n teologiese kweekskool op Stellenbosch, maar bedank vir die professoraat wat hom aangebied word. In 1858 rig hy die Paarl Gimnasium op wat as teenwig vir die Engelse staatskole moes dien.

## Verwysings 
## Bronnelys 
* Albertyn, dr. C.F. (hoofred.), *Afrikaanse Kinderensiklopedie* (derde uitgawe), Nasou, Kaapstad, (jaartal onbekend).
Abraham Faure

duimnael|regs|180px|Dr. Abraham Faure.

Dr. **Abraham Faure** (29 Augustus 1795 in Stellenbosch - 27 Maart 1875 in Kaapstad) was 45 jaar lank predikant van die Groote Kerk, Kaapstad, stigter van die NG Kerk se amptelike blad, die *Kerkbode* en word as die vader van die Teologiese Kweekskool op Stellenbosch beskou.

Abraham Faure vertrek in 1814 na Engeland vir verdere studie. Twee jaar later gaan hy na Nederland om aan die Universiteit van Utrecht in teologie te studeer. Hy keer in 1818 terug en word predikant van die NG gemeente Graaff-Reinet, waar die gemeente, die sesde in die land, toe 26 jaar oud was. In 1822 vertrek hy na die Groote Kerk waar hy predikant sou bly tot 1867. Op Graaff-Reinet was sy opvolger ds. Andrew Murray sr., vader van onder meer dr. Andrew Murray. Tydens Faure se dienstyd in Kaapstad stig hy op 20 September 1829 die NG gemeente Wynberg, waarvan sy jongste broer, dr. Philip Eduard Faure, op 7 Desember 1834 as eerste leraar bevestig word.

Dr. Faure het hom besonder vir die onderwys beywer en was een van die stigters van die Zuid-Afrikaansche Athenaeum, wat later as die Suid-Afrikaanse Kollege sou bekend staan, voorloper van die Universiteit van Kaapstad. Hy het ook 'n aandeel in die stigting van die opvoedingsinstituut ''Tot Nut van 't Algemeen'' gehad en kan feitlik as die vader van die Kweekskool (in 1859 opgerig) op Stellenbosch beskou word. 

Verder het 'n leidende rol in die totstandkoming van blaaie soos die *Het Nederduitsch Zuid-Afrikaansch Tydschrift* (1824), *De Honigbij* (1843) en *De Kerkbode* (1849) gehad, terwyl hy vir die daarstelling van die eerste Sondagskool in 1844 verantwoordelik was en baie jare as voorsitter van die Suid-Afrikaanse Bybelgenootskap gedien het.

In 1862 ontvang Faure 'n eredoktorsgraad van die Rutgers College in New Brunswick, V.S.A.. Die Kaapse Sinode verkies hom in 1837, 1842, 1847, 1852, 1857 en 1862 tot aktuarius. In 1847, 1852 en 1857 is hy ook as skriba verkies. Hy tree in 1867 af en sterf op 27 Maart 1875 in Kaapstad.

## Bronne 
* Albertyn, C.F. (hoofred.), *Afrikaanse Kinderensiklopedie* (derde uitgawe), Kaapstad, (jaartal onbekend).
* Olivier, ds. P.L. (samesteller), *Ons gemeentelike feesalbum*. Kaapstad en Pretoria: N.G. Kerk-uitgewers, 1952.
Daljosafat

**Daljosafat** (ook **Dal Josafat** of **Dal van Josafat)** is 'n nywerheidsgebied in die vallei tussen Wellington en die Paarl geleë. Die meeste van die Paarl se nywerhede is hier gevestig. 'n Begraafplaas vir die Hugenote is hier aangelê. Die Afrikaanse taalstryder en eerste redakteur van *Di Patriot*, ds. Stephanus Jacobus du Toit is in 1847 hier gebore en sy broer die Hervormde predikant ds. C.W. du Toit vyf jaar vantevore. Talle van die Afrikaanse Patriotte is hier begrawe. 

## Etimologie 
Die naam kom uit die Bybel, en verwys na die oordeelsplek waarna in Joël 3:1-2 verwys word (1953-Vertaling):

*1 Want kyk, in dié dae en in dié tyd wanneer Ek die lot van Juda en Jerusalem verander,* ''2 sal Ek al die nasies versamel en hulle na die dal van Jósafat laat aftrek, om daar met hulle 'n strafgerig te hou ter wille van my volk en my erfdeel Israel wat hulle onder die nasies verstrooi het, en my land wat hulle verdeel het.*

## Plase 
Die bekendste historiese plase in die streek is Calais, Non Pareille. Schoongezicht, Kleinbosch, Rust en Werk en St. Omer.

## Sien ook 
* Kleinbosch-begraafplaas
* Lys van dorpe in Suid-Afrika

## Verwysings 
## Bronne 
* Coertzen, Pieter: Die Hugenote van Suid-Afrika 1688 - 1988. Kaapstad: Tafelberg, 1988. 
* Raper, P.E., *Dictionary of South African Place Names*, Lowry Publishers, Johannesburg, 1987.
* 1953-vertaling van die *Bybel''
Brood

duimnael|Gesnyde wit- en bruinbrood
duimnael|'n Franse witbrood
[duimnael|'n [Bierbrood]]
**Brood** is 'n stapelvoedsel van kulture in Europa, Indië en die Midde-Ooste en word voorberei deur deeg te bak, te stoom of te braai. Brooddeeg bestaan uit ten minste meel en water; gewoonlik word daar ook sout bygevoeg asook 'n rysmiddel soos gis. Sommige brood bevat ook suiker, speserye, vrugte (soos rosyntjies, pampoen of piesangs), groente (soos uie of murgpampoen), neute, of sade (soos karwysaad, sesamsaad of papawersaad). Daar bestaan 'n enorm wye verskeidenheid brode, met voorkeure wat van streek tot streek verskil.

Vars brood word geniet weens die smaak en tekstuur daarvan en dit is belangrik dat brood vars moet wees om smaaklik te wees. Brood wat verouderd is, se smaak versleg en muf naderhand. Moderne brood word gereeld in papier of plastieksakke toegedraai of in lugdigte houers, soos broodhouers, geplaas om dit langer vars te hou. Muf word bevorder deur die brood in 'n warm omgewing te hou, maar 'n te koue omgewing, soos die yskas, sal veroorsaak dat die brood weer gou verouder.

## Geskiedenis 
Oorspronklik het navorsers aangeneem dat vleis in die Steentydperk nog die algemene stapelvoedsel was en mense nie oor die nodige kennis beskik het om meer ingewikkelde kos soos gebakte voedsel te berei nie. Maar toe Italiaanse antropoloë steenwerktuie uit Italië, Rusland en Tsjeggië ondersoek het, wat 30&nbsp;000 jaar gelede as stampers en vysels gebruik is, het hulle nie net spore van styselkorrels ontdek nie, maar ook tekens van slytasie wat daarop dui dat met dié werktuie hoofsaaklik plantmateriaal gestamp en gemaal is. Steentydmense het blykbaar doelgerig enkele wilde plantsoorte versamel en hulle met steenwerktuie gemaal om meel te produseer.

Heel waarskynlik is varings en riet op dié manier verwerk - twee plantspesies wat oor eetbare ondergrondse stoororgane beskik. Die hoë styselinhoud het van hulle belangrike bronne van proteïene en koolhidrate gemaak. Hiervoor is die wortels geskil en gedroog om daarna gemaal te word. Vervolgens is die meel gekook of gebak om dit verteerbaar te maak. Hierdie ingewikkelde metode het blykbaar oor 'n lang tydperk ontwikkel en is vervolgens aan volgende generasies oorgelewer.

Omstreeks 8000 v.C. is graan steeds met stampers en vysels gemaal, en eers later is eenvoudige handmeule, wat van steen vervaardig is, in antieke Egipte ontwikkel. Daar is in dié tydperk reeds 'n verskeidenheid graansoorte verbou, maar aangesien suurdeeg en rysmiddels nog onbekend was, is meel uitsluitlik verwerk om plat brood te bak, soortgelyk aan huidige Indiese chapattis of Meksikaanse tortillas. Graanverbouing is tussen 5000 en 3700 v.C. in die vrugbare Egiptiese Nylvallei verder ontwikkel sodat graankos die stapelvoedsel van Egipte geword het van waar die kuns van graanverbouing en -verwerking tot ander wêrelddele soos Europa en die Balkanskiereiland versprei het.

## Verwysings 
## Sien ook 
* Aartappelbrood
* Bremerbrood
* Burtonbrood
* Franse roosterbrood
* Stokbrood

## Eksterne skakels 
*
SG Wattenscheid 09

[duimnael|regs| Die Lohrheidestadion, [Bochum]]
  
**SG Wattenscheid 09** is 'n Duitse sokkerklub uit Bochum in die deelstaat Noord-Rynland-Wesfale. *Wattenscheid* is 'n stadsdeel van Bochum wat tot 1975 'n onafhanklike dorp was.

Die klub het op 18 September 1909 ontstaan as die *Ballspiel-Verein Wattenscheid* deur die samesmelting van *BV Sodalität der Wattenscheid* en *BV Teutonia Wattenscheid*. Die klub het tydens die Tweede Wêreldoorlog die eerste keer prominensie verwerf toe dit in die 1944/45-seisoen die oorlogsontwrigte Gauliga Wesfale gehaal het.

Die absolute hoogtepunt van die klub se geskiedenis is ongetwyfeld toe Wattenscheid die wêreld verstom het deur vanaf 1990 tot 1994 in die Bundesliga deur te bring.

Die klub het ook 'n redelike sterk vroue-afdeling.

## Onlangse ligaposisionering 
## Eksterne skakels 
* Amptelike klubwerf
* The Abseits Guide to German Soccer
Paarl Gimnasium

**Gimnasium** in die Paarl is op 12 Januarie 1858 deur ds. G.W.A. van der Lingen gestig en het die grondslag gevorm van die Christelik-nasionale onderwys in Suid-Afrika deurdat dit Nederlands as onderrigmedium gebruik het toe Engels die enigste amptelike onderrigtaal was, en deurdat godsdiensonderrig 'n verpligte vak was. 

duimnael|links|Paarl Gimnasium
Verskeie taalstryders van die Afrikaanse Taalbeweging het aan die Gimnasium skoolgegaan, onder meer ds. S.J. du Toit, wat 'n leerling van Arnoldus Pannevis was. 

Sedert 1902, die jaar waarin sport op 'n georganiseerde wyse by Gimnasium begin beoefen is,  het die skool 74 mans en vroue opgelewer wat Suid-Afrika in 22 verskillende sportsoorte verteenwoordig het, onder meer ook 27 Springbokke. Die bekendstes van die afgelope jare is De Wet Barry, Marius Joubert, Jean de Villiers en Schalk Burger.

In 1964 skei die skool in 'n hoër- en laerskool, met in 2007 onderskeidelik 1 161 en 550 leerders. Meisies is eers ná die skeiding toegelaat.
## Bekende oudleerlinge
*Marciel Hopkins - model
*Martha Koekemoer - sakevrou
*Ninette Keller - veearts
*Lorraine Burger - aktrise
*Johannes de Villiers - skrywer
*Marguerite Wheatley - aktrise
*Tanya Mulder - sakevrou
*Perlé van Schalkwyk - ontkleedanser
*Liezl van der Merwe - lid van die Nasionale Vergadering van Suid-Afrika
*Irna van Zyl - skrywer
*Mandy Rossouw - joernalis
*Martelize Brink - omroeper, navorser, regisseur, skrywer
*Lizette Smook - HUB van InnovAsians Ltd
*Isa Carstens Roos - stigter van Isa Carstens Academy
*Sunelle Barnard - SA netbalspeler
*Idelette McVicker - aktivis
*Professor Mia Swart
*Misi Overturf - kreatiewe konsultant
*Adene Niewoudt - bloemis
*Lisha Nelson - wynmaker
*Elma Smit - skrywer
*Nadia Herbst - model
*Karike Conradie - restaurateur
*Stella Scheepers - model
*Izelle Lategan - SA hokkiespeler
*Ilze Joubert - advokaat
*Tania Joubert - sakevrou
*Izele van Blerk - wynmaker
*Jacques LaGrange - modeontwerper
*C.P. Conradie - wynmaker
*Pierre Wahl - wynmaker
*Herman Niesewand
*Johann van der Merwe

## Eksterne skakels 
* Die skole se amptelike webblaaie
Lufthansa

duimnael|links|Lufthansa se hoofkwartier in Keulen

Die Duitse lugdiens **Deutsche Lufthansa AG** is in 1926 gestig en is tans met 104.6 miljoen passasiers (2013) en 117&nbsp;992 werknemers (2014) Duitsland se grootste binnelandse sowel as buitelandse lugvaartmaatskappy. Die amptelike naam "Deutsche Lufthansa AG" staan vir 'n groot aantal dogtermaatskappye soos **Deutsche Lufthansa Cargo AG** (vragdiens), **Lufthansa Systems AG**, **LSG Lufthansa Service Holding AG** (spysenier) ens. Lufthansa se hoofkwartier is in Keulen geleë. Die lugdiens se belangrikste lughawe is Lughawe Frankfurt. Die tweede belangrikste lughawe waar vanaf Lufthansa opereer, is die München Internasionale Lughawe *(München Franz Josef Strauss Lughawe)*.

## Verwysings 
## Eksterne skakels 
* Amptelike webtuiste 
* mobile.lufthansa.com/
* theAirDB
Tanganjika

duimnael|links|Die koloniale vlag van Tanganjika.

**Tanganjika** (Engels en Swahili: *Tanganyika*) was 'n republiek in Oos-Afrika binne die Britse Statebond en  vernoem na die Tanganjika-meer wat die land se westelike grens vorm. Op 26 April 1964 het dit saam met die eilande van Zanzibar saamgesmelt om die Verenigde Republiek van Tanzanië te vorm.

Die naam het vir die eerste keer verskyn as die "Mandaatgebied van Tanganjika", wat van die kolonie Duits-Oos-Afrika gevorm is. In 1922, na die Eerste Wêreldoorlog, is dit deur die Volkebond as 'n mandaat aan Brittanje toegeken.

Die land het in 1946 'n "trougebied" van die Verenigde Nasies geword, hoewel dit steeds deur die Verenigde Koninkryk regeer is. Tanganjika het egter op 9 Desember 1961 onafhanklikheid verkry en die "Republiek van Tanganjika" (Swahili: *Jamhuri ya Tanganyika*) is 'n halfjaar later, op 9 Junie 1962, gestig.

## Sien ook
*Akida
DAX

Die **DAX** is 'n Duitse effektebeurs-indeks en die leidende indikator vir die effektebeurs Deutsche Börse in Frankfurt am Main. Die indeks verteenwoordig die veertig belangrikste aandele en is saamgestel uit maatskappye wat ten opsigte van hulle markkapitalisasie tot die eenhonderd grootstes in Duitsland behoort. 

## Samestelling 
'n Lys van die maatskappye in die DAX:
Masjienvertaling

**Outomatiese vertaling** of **masjienvertaling**, waarna soms verwys word deur gebruik van die afkorting **MT**, is ’n onderafdeling van rekenaarlinguistiek wat die gebruik van rekenaarsagteware ondersoek om teks of spraak uit een natuurlike taal na ’n ander te vertaal. Let wel dat daar ’n onderskeid gemaak word met rekenaargesteunde vertaling.

Op ’n basiese vlak verrig MT eenvoudige vervanging van woorde in een natuurlike taal met woorde in ’n ander. Dit is egter nie genoeg om ’n teks goed te vertaal nie, aangesien die herkenning van frases en hulle ekwivalente in die doeltaal ’n vereiste is. Die gebruik van korpus- en statistiese tegnieke om hierdie probleem op te los is ’n benadering wat vinnig besig is om te groei en lei tot beter vertalings, waar verskille in linguïstiese tipologie, vertalings van idiome, asook die afsondering van onreëlmatighede moontlik is.

Huidige masjienvertaalsisteme kan by ’n spesifieke domein of beroep (soos weerberigte) aangepas word, wat die uitvoer verbeter deur die omvang van die toegelate vervangings te beperk. Hierdie tegniek is veral effektief in omgewings waar formele of formulistiese taal gebruik word. Gevolglik produseer die outomatiese vertaling van regerings- of regsdokumente dikwels meer bruikbare uitvoer as gesprekstekste of minder gestandaardiseerde teks.

Verbeterde uitvoerkwaliteit kan ook bereik word deur menslike ingryping. Sommige stelsels kan byvoorbeeld beter vertaal indien die gebruiker op ’n ondubbelsinnige manier aangedui het watter woorde in die teks eiename is. Met behulp van hierdie tegnieke is daar aangetoon dat MT ’n nuttige instrument is om menslike vertalers te ondersteun en dat dit selfs in ’n baie beperkte aantal gevalle uitvoer kan produseer wat net so gebruik kan word (soos in die geval van weerberigte).

Deur die geskiedenis heen is daar al baie gedebatteer oor die vooruitgang en potensiaal van outomatiese vertaling. Sedert die 1950's het ’n aantal geleerdes die moontlikheid dat volledig outomatiese vertaling van ’n hoë kwaliteit bereik sou kon word, bevraagteken. Sommige kritici beweer dat daar in beginsel struikelblokke is tot die outomatisering van die vertaalproses.

## Sien ook 
* Google translate
* Apertium

## Verwysings
SV Arminia Hannover

**SV Arminia Hannover** is 'n Duitse sokkerklub uit Hannover in die deelstaat Neder-Sakse.
Die klub is in 1910 gestig as *FC Arminia Hannover*. In 1918 het die klub met *Rugby-Verein Merkur* saamgesmelt om *SV Arminia-Merkur* te vorm en twee jaar later het die klub sy huidige naam aangeneem.

In die 1932/33-seisoen het die klub die kwarteindstryd in die uitspeelwedstryde om die Duitse titel gehaal. Na die Tweede Wêreldoorlog het die klub 'n paar seisoene in die Oberliga deurgebring, destyds die hoogste klas.

Benewens sokker, het die klub ook afdelings vir Amerikaanse voetbal, handbal, tennis en tafeltennis.

## Onlangse ligaposisionering 
## Eksterne skakels 
* Amptelike klubwerf
* The Abseits Guide to German Soccer
SC Verl

**SC Verl** is 'n Duitse sokkerklub uit Verl in die deelstaat Noord-Rynland-Wesfale, gestig op 6 September 1924.

Die klub se grootste prestasie was toe dit die derde rondte van die DFB-Pokal bereik het in die 1979/80-seisoen. Die klub het ook al by drie ander geleenthede die hoofrondte van die kompetisie bereik.

In 1991 het Verl aan die uitspeelrondte om promosie na die 2. Bundesliga deelgeneem, maar was onsuksesvol. Indien die klub sou kwalifiseer, sou Verl die kleinste dorp nóg wees om 'n span vir die 2. Bundesliga te lewer.

## Onlangse ligaposisionering 
## Eksterne skakels 
* Amptelike klubwerf
* The Abseits Guide to German Soccer
Ferdinand Magellaan

**Ferdinand Magellaan** (Portugees: **Fernão de Magalhães**; Spaans: **Fernando** of ***Hernando de Magallanes***; Lente 1480–27 April 1521) was 'n Portugese ontdekkingsreisiger wat, in diens van Spanje, probeer het om 'n Weswaartse roete na die Spesery-eilande van Indonesië te vind. Die soektog was die eerste suksesvolle probeerslag om rondom die wêreld te seil. Magellaan het nie sy finale, Weswaartste reistog voltooi nie; hy was doodgemaak tydens die Slag van Maktan in die Filippyne. Hy het egter verder wes as die Spesery-eilande gesterf en het dié eilande wel op vroeë togte besoek. Hy was een van die eerste persone wat al die meridiane van die aardbol oorgesteek het. Hy was ook die eerste persoon wat 'n ontdekkingstog gelei het deur Asië vanaf Europa te bereik deur weswaarts te seil en ook die eerste persoon om die Stille Oseaan oor te steek.

Van die 270 bemanningslede wat die ekspedisie saam met Magellaan begin het, kon slegs 18 daarin slaag om terug te keer na Spanje en dus die reis om die aardbol te voltooi. Hulle was deur die Spanjaard Juan Sebastián Elcano gelei, wat die leisels oorgeneem het na Magellaan se dood.

duimnael|center|800px|Die Magellan-Elcano reis. *Victoria*, een van die oorspronklike vyf skepe, omseil die aardbol, en eindig 16 maande na Magellaan se dood.

## Verwysings
Ansan

**Ansan** (Koreaans: 안산시) is 'n stad in Gyeonggi- provinsie, Suid-Korea. Dit lê suid van die hoofstad Seoel, en is 'n deel van die Seoelse Nasionale Hoofstadgebied. Die bevolking in 2004 was 686&nbsp;873, met 56 mense per vierkante kilometer. Ansan begrens die see aan die weste, en die stad bevat baie eilande. Ansan word deur middel van spoorweg met Seoel verbind, via Seoel Subway Line 4. Die naam *Ansan* beteken "rustige berg" in Koreaans.

## Administratiewe afdelings 
* Sangnok-gu (상록구)
* Danwon-gu (단원구)

## Eksterne skakels 
* Amptelike webwerf 
* Galbijim Wiki-bladsy oor Ansan
Cebu Stad

duimnael|links|Cebu Stad 1873

**Cebu Stad** (Engels: *Cebu City*, Cebuano: *Dakbayan sa Sugbo*) is die hoofstad van die provinsie Cebu in die Filippyne en die tweede belangrikste metropolitaanse sentrum in die land. Die stad lê op die ooskus van Cebu-eiland en is die eerste Spaanse nedersetting in die land. Buiten die Filippynse hoofstad, Manila, is Cebu Stad ook die stad wat die meeste internasionale vlugte ontvang en is die belangrikste sentrum vir handel en industrie in die Visayas en Mindanao, die suidelike dele van die land. Danksy die belangrikheid van die stad word daar soms na die stad verwys as die *Koninginstad van die Suide*. Volgens 'n amptelike 2009-sensus het die stad 'n bevolking van 822&nbsp;628 mense in 147&nbsp;600 huishoudings.

Cebu Stad is ook die middelpunt van 'n metropolitaanse gebied genaamd Metro-Cebu, wat ook die stede Mandaue Stad, Lapu-Lapu Stad en Talisay Stad insluit.
Frederic Creswell

[duimnael|links|310px|Genl. [J.B.M. Hertzog se Nasionale Party het in 1929 alleen 'n volstrekte meerderheid behaal, maar nietemin weer twee Arbeiders in sy kabinet ingesluit. Creswell sit voor links langs dr. D.F. Malan, genl. Hertzog, N.C. Havenga em P. Grobler. Agter staan Oswald Pirow, genl. Jan Kemp, Adriaan Fourie, adv. E.G. Jansen, Henry Sampson en C. Malan.]]

duimnael|links|210px|Kol. Creswell.

Kolonel **Frederick Hugh Page Creswell**, ook wel *F.H.P. Creswell*, (gebore 13 November 1866 in Gibraltar, oorlede 25 Augustus 1948 in Kuilsrivier) was met kort tussenposes parlementslid van 1910 tot 1938 en leier van die Arbeidersparty.

Creswell ontvang sy naskoolse opleiding aan die Royal School of Mines in Engeland en bekwaam hom as myningenieur. In dié hoedanigheid kom hy in 1893 na Suid-Afrika.

Hy het in Rhodesië en aan die Witwatersrand gewerk en in die Tweede Vryheidsoorlog in die eenheid Imperial Light Horse. Hy het die eerste keer aansien verwerf as algemene bestuurder van die Village Main Reef Mine in Johannesburg, toe hy die mynwerkerstaking in 1907 ondersteun en voorspraak doen vir die vervanging van Chinese arbeid met blanke arbeid.

In die eerste algemene verkiesing ná Uniewording op 15 September 1910 word hy tot die parlement verkies as een van drie suksesvolle kandidate van die Arbeidersparty. Hy wen in die kiesafdeling Jeppes teen die Unionisteparty se R. Feetham met 'n meerderheid van net 97 stemme. Hy dien ook van daardie jaar, toe hy in Januarie een van die stigters van die party was, tot in 1938 as partyleier. In 1915 verslaan die Unionis L. Blackwell vir Creswell in Bezuidenhout met 'n meerderheid van net 13 stemme. Creswell wen Troyeville in 'n tussenverkiesing op 26 Januarie 1917 onbestrede. In 1920 behaal hy weer sukses in Troyeville toe hy die Unionis O.A. Reid oortuigend klop, maar in 1921 verloor hy in dieselfde kiesafdeling teen die Suid-Afrikaanse Party se W.S. Webber met 216 stemme. In 1924 en 1929 wen hy in Denver en in 1933 in die Kaapse kiesafdeling Bellville.

Creswell is tydens die mynwerkerstaking van 1914 in hegtenis geneem vir sy bedrywighede, maar dien nietemin in die Eerste Wêreldoorlog in Suidwes-Afrika en Oos-Afrika. In 1923 sluit hy aan by die koalisie met die Nasionale Party van genl. J.B.M. Hertzog. Toe die partye as die Pakt-regering in 1924 aan bewind kom, word hy minister van verdediging en van arbeid. Die Arbeidersparty is nie betrek by die stigting van die Verenigde Party nie en word saam met die Nasionale Party en Dominiumparty die opposisie in die Volksraad.

Creswell het teen omstreeks 1938 uit die amp as partyleier bedank, is opgevolg deur Walter Madeley en hom in Kaapstad gaan vestig, waar hy in 1948 oorlede is.

## Bronne 
* Mostert, J.P.C., *Politieke Partye in Suid-Afrika*, Instituut vir Eietydse Geskiedenis, U.O.V.S., Bloemfontein, 1986.
* Rosenthal, Eric, *Encyclopaedia of Southern Africa*, Juta and Company Limited, Kaapstad en Johannesburg, 1978.
* Albertyn, dr. C.F. (hoofred.), *Die Afrikaanse Kinderensiklopedie*, Nasou, Kaapstad, 1972.

## Verwysings
Thomas Boydell

**Thomas Boydell** (1882–1966) was 'n Suid-Afrikaanse kabinetsminister en leier in die Arbeidersparty.

Boydell is in 1882 in Newcastle upon Tyne in Engeland gebore en word opgelei as 'n passer, waarna hy in 1903 na Natal kom. Hy het gou opgang gemaak in die Arbeidersparty in Natal.

Hy is die eerste keer in 1902 tot die kolonie se Parlement verkies. Ná die oorwinning van die Pakt-regering in 1924 word hy eers minister van pos en telegraafwese, en daarna van 1925 tot 1929 minister van arbeid, beide in die Eerste kabinet van J.B.M. Hertzog. Sy party het hom beywer vir blanke werkers se regte, ten koste van swartes, bruines, Indiërs en Chinese. Hy het later jare senator geword.

Ná sy uittrede uit die politiek, het hy verskeie boeke geskryf en die wêreld deurreis waar hy Suid-Afrika deur middel van lesings verdedig het. Boydell sterf op 5 Julie 1966.

## Bronne 
* Rosenthal, Eric, *Encyclopaedia of Southern Africa*, Juta and Company Limited, Kaapstad en Johannesburg, 1978.
Eerste minister

[duimnael|regs|200px|[Louis Botha, die eerste eerste minister van die Unie van Suid-Afrika.]]

Die **eerste minister** is gewoonlik die politieke leier van 'n land en in die meeste gevalle ook die regeringshoof. In monargieë is die staatshoof die koning of 'n derglike leier wat deur oorerwing die pos bekleë, terwyl die eerste minister aan die hoof van die regering staan. Ingevolge die republikeinse regeringsvorm is die staatshoof dikwels 'n president, terwyl die eerste minister die regeringshoof is. 

'n Eerste minister moet besluite ingevolge kollektiewe bedinging binne die kabinet neem, hoewel hy of sy ook afsonderlike magte kan besit. In 'n demokrasie is die eerste minister dikwels die leier van die grootste politieke party, maar in gevalle waar 'n koalisie regeer, hoef dit nie noodwendig die geval te wees nie.

Waar 'n president, veral wanneer hy of sy direk deur die kiesers verkies word, gewoonlik op sy persoonlikheid moet staat maak om verkies te word, is 'n eerste minister nie uitgelewer aan die wil van die volk nie en hoef hy nie die gewildste leier te wees nie.
Ceuta

|-
| bgcolor="#c6c6c6" align="center" colspan="2" | 250px
|-
| valign=top | Hoofstede
| Ceuta
|-
| Oppervlak&nbsp;– Totaal&nbsp;– % van Spanje
| Gelys 18de18,5 vk km0,0056%
|-
| Bevolking&nbsp;– Totaal (2010)&nbsp;– % van Spanje&nbsp;– Bevolkingsdigtheid
| Gelys 18de80&nbsp;5700,17%4&nbsp;131,8/vk km
|-
| Statuut van Selfregering
| 14 Maart 1995
|-
| ISO 3166-2
| ES-CE
|-
| Parlementêre verteenwoordiging&nbsp;– Setels in die Spaanse Kongres&nbsp;– Setels in die Spaanse Senaat
| valign=bottom |Cortes Generales1 (benoem deur outonome regering)2 (benoem deur outonome regering)
|-
| President
| Juan Jesús Vivas Lara (PP)
|-
| align=center colspan=2 | Gobierno de Ceuta
|}

**Ceuta** (Spaans: *Ciudad Autónoma de Ceuta*) is 'n vrye hawe en militêre pos aan die oostelike kant van Gibraltar op die kus van Noord-Afrika met 'n bevolking van sowat 80&nbsp;570.

duimnael|links|Kaart van Ceuta
Dit word deur Spanje saam met Melilla as deel van die provinsie Cádiz geadministreer. Gemotoriseerde veerbote verbind Cueta met Algeciras. Die gebied is in 1580 deur Spanje in besit geneem. Van hier word handel gedryf in tabak en olieprodukte. 

Van die besienswaardighede sluit onder meer die ou fort Monte Hacho, die 15de-eeuse katedraal en "Nuestra Señora de África" (uit die 18de eeu) in.

## Eksterne skakels 
*  
*  Amptelike webwerf
Koopkragpariteit

duimnael|400px|Lande volgens Bruto binnelandse produk per capita volgens Koopkragpariteit (KKP) in 2014.

**Koopkragpariteit** is 'n ekonomiese teorie wat op die beginsel berus dat die ware wisselkoers tussen twee geldeenhede bepaal kan word deur wat met 'n eenheid van elk van die geldeenhede gekoop kan word.

Pariteit bestaan wanneer dieselfde met elke eenheid gekoop kan word. Die ware koopkrag van 'n geldeenheid kan aan baie kommoditeite of produkte gemeet word. 'n Gewilde manier is om te kyk hoeveel MacDonalds se Big Mac-burger in verskeie lande in die inheemse geldeenheid kos. As die burger byvoordeeld twee Amerikaanse dollar kos en 14 Suid-Afrikaanse rand, en die wisselkoers is R7 vir $1, beteken dit daar bestaan koopkragpariteit tussen die Amerikaanse dollar en Suid-Afrikaanse rand volgens die sogenaamde Big Mac-indeks, wat deur die Britse saketydskrif *The Economist* uitgedink is.

Die teorie wil dit hê dat wisselkoerse moet aanpas om koopkragpariteit te bereik. As 'n burger in Suid-Afrika dus minder as $2 kos, beteken dit die Suid-Afrikaanse rand is te swak en sal vroeër of later moet versterk om nader aan die dollar se waarde te beweeg.
Cederberg Plaaslike Munisipaliteit

**Cederberg** is 'n munisipaliteit in die Wes-Kaap binne die distriksgebied van die Weskus. Dit word begrens deur Matzikama in die Noorde en Bergrivier-munisipaliteit in die Suide. Die naam *Cederberg*, 'n samesmelting van die oorspronklike Afrikaanse naam *Sederberg* en die Engelse *Cedarberg*, is tans die amptelike en algemeen aanvaarde spelling .

## Dorpe 
Van die vernaamste dorpe in die munisipale gebied, is Citrusdal en Clanwilliam in die Olifantsriviervallei, Elandsbaai en Lambertsbaai aan die Weskus, asook Graafwater. Elk van die dorpe het 'n polisiestasie, die enigste vyf in die munisipale gebied wat sowat 72&nbsp;338&nbsp;km² beslaan, ietwat kleiner as Puerto Rico, maar groter as Brunei.

## Bevolking 
Volgens die sensus van 2011 was die bevolking van Cederberg 49,768. Die aandeel van die vier rassegroepe was bruin: 372&nbsp;651, wit: 52&nbsp; swart: 62&nbsp;308 en Indiër: 171. Mense van elders kom vestig hulle veral op Clanwilliam en Citrusdal; die swart bevolking neem redelik vinnig toe, iets wat in die onlangse verlede tot spanning tussen bruin en swart inwoners gelei het.

Die meeste mense praat Afrikaans (42&nbsp;491), gevolg deur Xhosa (22&nbsp;385), Sotho (12&nbsp;200) en Engels (888), hoewel die Xhosasprekendes vinnig toeneem.

## Opvoeding 
Daar is 24 skole in die munisipale gebied. Clanwilliam en Citrusdal het elk twee hoërskole, terwyl daar ook 'n hoërskool op Graafwater is. Daar is ook heelwat klein, landelike laerskole wat hoofsaaklik deur die kerke bedryf word, of vroeër bedryf is.

## Media 
Die gebied word deur twee gemeenskapskoerante bedien, *Ons Kontrei* van Vredendal en die *Swartland en Weskus Herald*, wat 'n spesiale Olifantsrivier-uitgawe publiseer vir die munisipale gebiede Matzikama en Cederberg en 'n kantoor het op Vredendal. Radio Namakwaland saai vanaf Vredendal ook na dié gebied uit.

## Verwysings
Land en Volk

**Land en Volk** was 'n Pretoriaanse koerant wat deur Eugène Marais gestig is, en waarvan hy ook die redakteur was. Hy het die koerant gebruik om aanvalle, wat dikwels persoonlik en neerhalend van aard was, teen president Paul Kruger te loods. Gevolglik is Marais telkens voor die hof gedaag op aanklagte van laster. Deur die hoofartikels wat Marais in *Land en Volk* geskryf het, asook sy prosa en digkuns, het hy 'n vername figuur in die ontwikkeling van die Afrikaanse taal en letterkunde geword.
Marais en Jacob Roos was sedert 1891 die eienaars, toe hulle dit vir £500 gekoop het. Marais het sy redakteurskap in 1896 beëindig. 

## Verwysings
Arnoldus Pannevis

duimnael|regs|200px|Arnoldus Pannevis.

**Arnoldus Pannevis** (16 Februarie 1838 - 14 Augustus 1884) was een van die baanbrekers van die Afrikaanse taal. Hy kan met reg die vader van die Eerste Taalbeweging genoem word. Nie alleen het hy op die toekomstige leiers 'n groot invloed uitgeoefen nie, maar deur sy briewe oor die Bybel in Afrikaans, dié van 1872 en weer van 1874, is die voorstanders van die skryf van Afrikaans bymekaargebring en dit lei tot die stigting van die Genootskap van Regte Afrikaners.

Pannevis is op 16 Februarie 1838 in Ouderkerk aan den IJssel in Nederland gebore en begin sy loopbaan in die Nederlandse Vloot, maar het dit laat vaar om vir predikant te leer weens swak gesondheid. Toe hy van die geleenthede in Suid-Afrika te hore kom, het hy daarheen geëmigreer en kom op 11 Julie 1866 in Kaapstad aan om die pos van onderwyser in Latyn en Grieks aan Paarl Gimnasium te aanvaar. Hier was een van die grondleggers van die Afrikaanse taal, (die latere ds.) S.J. du Toit, een van sy leerlinge.

Pannevis was goed onderlê in Nederlands, Grieks, Latyn, Engels, Frans en Duits, met 'n redelike kennis van Italiaans, Spaans, Deens en Sweeds.

Pannevis het weldra begin belangstel in wat toe as "Die Taal" bekendgestaan het en publiseer in 1872 sy pleidooi om die vertaling van die Bybel in Afrikaans. Sy brief in *De Zuid-Afrikaan* het drie jaar later gelei tot die stigting van die Genootskap van Regte Afrikaners, wat die beweging begin het vir die erkenning van Afrikaans as 'n volwaardige taal.

Hy het hierna self in Afrikaans begin skryf en is op 14 Augustus 1884 oorlede.

## Bronne 
* Du Toit, L.E. 2008. Afrikaans: Neem uit die verlede... *Afrikaner*, 26 Junie: 6.
* Noordegraaf, Jan. 2004. 'De Afrikaanse connectie van Taco H. de Beer. II.  De 'verlore bladsye' van Arnoldus Pannevis'. *Trefwoord, tijdschrift voor lexicografie* (www.fa.knaw.nl/trefwoord), April 2004.  
* Noordegraaf, Jan. 2004. 'Van 'Kaapsch Hollandsch' naar 'Afrikaans'. Visies op verandering'. *Taal in verandering. Artikelen aangeboden aan Arjan van Leuvensteijn bij zijn afscheid van de opleiding Nederlandse Taal en Cultuur aan de Vrije Universiteit Amsterdam*. Onder redactie van Theo Janssen, Saskia Daalder & Jan Noordegraaf. Amsterdam: Stichting Neerlandistiek VU & Münster: Nodus Publikationen 2004, 169-184.(http://hdl.handle.net/1871/10523). 
* Rosenthal, Eric. 1966. *Southern African Dictionary of National Biography*. London: Frederick Warne & Co. bl. 284.

## Verwysings
Kaartspeletjie

'n **Kaartspeletjie** is enige speletjie wat gespeel word deur die gebruik van speelkaarte. 

'n Standaardpak kaarte bestaan uit 'n stel van 52 kaarte. Verskillende tipe kaartspeletjies gebruik 1 of meer pakke kaarte.

Kaartspeletjies word oor die algemeen vir vermaak gespeel en sluit in sommige gevalle dobbelary in.

## Tipe kaartspeletjies 
Die bekendste kaartspeletjies sluit in:
* Brug
* Poker
* Rummy
* Canasta
* Cribbage
* Blackjack
* Solitaire